Піліп Мікалаевіч Рачыцкі

Пілі́п Мікала́евіч Рачы́цкі (,  — , ) — беларускі дзяржаўны і партыйны дзеяч, Наркам земляробства Беларускай ССР (1929—1933).

 Біяграфія 
Нарадзіўся ў 1893 годзе ў Лепелі ў сям’і рабочых. Член УКП(б) з 1917 года.

З 6 красавіка 1929 да 4 мая 1933 года займаў пасаду Народнага камісара земляробства Беларускай ССР.

29 чэрвеня 1937 года арыштаваны ў Мінску па адрасе: вул. Савецкая, 71/36. Быў выключаны з УКП(б) і 19 снежня 1937 года быў асуджаны Ваеннай калегіяй Вярхоўнага суда СССР як «член антысавецкай дыверсійна-тэрарыстычнай арганізацыі „правых“ да ВМП». Расстраляны на наступны дзень.

4 ліпеня 1957 года быў рэабілітаваны ваеннай калегіяй Вярхоўнага Суда СССР. Асабовая справа Н. № 10612-с захоўваецца ў архіве КДБ Беларусі.

 Спасылкі 
 Рачицкий Филипп Николаевич (1893)

Катэгорыя:Народныя камісары земляробства БССР
Катэгорыя:Члены КПСС
Катэгорыя:Расстраляныя ў БССР
Катэгорыя:Пасмяротна рэабілітаваныя ў СССР